Kamu bisa jelasin ke aku soal Domain undak luhur umum dalam bahasa sunda?

Domain undak luhur umum (basa Inggris: generic top-level domain (gTLD)) nyaéta domain alamat Internét anu ngaidéntifikasi sacara umum anu patali jeung sawatara kelas domain. Ékstensi domain undak luhur umum diwangun ku tilu karakter atawa leuwih. Ieu mangrupa salah sahiji katégori domain undak luhur dina sistem Sistem Ngaran Domain (DNS) anu dikokolakeun ku Internet Assigned Numbers Authority. Kiwari aya 21 domain undak luhur umum internet dina zona akar anu dikategorikeun jadi:

Umum (.com, .info, .net, .org), anu dipaké pikeun tujuan umum;

Disponsoran (.aero, .asia, .cat, .coop, .edu, .gov, .int, .jobs, .mil, .mobi, .tel, .travel, jeung .xxx), anu ngan ukur bisa dipaké ku kalangan anu icikibung dina industri tinangtu;

Umum kawates (.biz, .name, .pro), anu bisa dipaké ngan pikeun tujuan tinangtu; sarta

Infrastruktur (.arpa), anu sacara éksklusif dipaké pikeun ngarojong operasional husus sarta dioperasikeun ku IANA.

Domain undak luhur umum dikokolakeun sarta dioperasikeunna mah boh ku organisasi sponsor atawa ku operator régister anu satuluyna disatujuan ku ICANN.